Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Ukutendeka 13:1-18
13 E fyo Abramu afumine mu Egupti pamo no mukashi wakwe na fyonse ifyo akwete, kumo na Lote, no kuya ku Negebu.+2 Kabili Abramu ali ne fitekwa ifingi na silfere na golde.+3 Ilyo afumine ku Negebu pa kuya ku Betele aleti afika apa, apanga inkambi kabili akuuka ayapanga pambi. Ku Betele e kwali itenti lyakwe pa kubala pa kati ka musumba wa Betele no wa Ai,+4 ku ncende ilya ine akuuliilepo iciipailo kale;+ kabili kulya e ko Abramu aliliile kwi shina lya kwa Yehova.+5 Nomba Lote, uwali pamo na Abramu, na o alikwete impaanga ne ng’ombe na matenti.6 E ico incende ya kuti bekale pamo yalicepele, pantu ifyo bakwete fyalifulile kabili bafililwe ukwikala pamo.+7 Kabili abacemi ba fitekwa fya kwa Abramu na bacemi ba fitekwa fya kwa Lote batampile ukuumana; kabili pali ilya nshita abena Kanaani na bena Perisi e baleikala muli cilya calo.+8 E ico Abramu atile kuli Lote:+ “Natuleke ukuumana iwe na ine e lyo na bakacema bandi na bakacema bobe, pantu tuli ba bwananyina.+9 Bushe impanga yonse iyi te yobe? Kanshi natupaatukane. Iwe nga waya ku kuso, ine ndeya ku kulyo; lelo nga waya ku kulyo, ine ndeya ku kuso.”+10 E ico Lote ainwine amenso no kumona Icitungu conse ica Yordani,+ ukuti conse cali icatapililwa bwino ilyo Yehova ashilaonaula Sodomu na Gomora, cali nge bala lya kwa Yehova,+ kwati calo ca Egupti ukuyafika na ku Soari.+11 Awe Lote asalile Icitungu conse ica Yordani, kabili Lote ailepanga inkambi ku kabanga. E fyo bapaatukene.12 Abramu aikele mu calo ca Kanaani, lelo Lote aikele mu musumba wa muli cilya Citungu.+ Asukile ayatanika itenti lyakwe mupepi na Sodomu.13 Nomba abena Sodomu bali ababi kabili balebembukila Yehova imembu shabipisha.+14 Kabili Yehova asosele kuli Abramu ilyo bapaatukene na Lote ati: “Inuna amenso yobe, e lyo apo pene wiminine, lolesha ku kapinda ka ku kuso na ku kapinda ka ku kulyo na ku kabanga na ku masamba,+15 pantu icalo ici conse ulemona ni we nkapeela na bana bobe, cikaba cenu umuyayaya.+16 Kabili nkafusha abana bobe, bakaba kwati mucanga wa pe sonde, ica kuti, umuntu nga engapenda umucanga wa pe sonde, ninshi kuti apenda na bana bobe.+17 Ima, wendauke mu calo mu butali bwa ciko na mu bwipi bwa ciko, pantu ni we nkapeela ici calo.”+18 Awe Abramu atwalilile ukwikala mu matenti. Pa numa aileikala mu miti ikalamba iya mu Mamre,+ iyaba mu Hebrone;+ kabili kulya kwine e ko akuuliile Yehova iciipailo.+
bem_Latn kam_Latn bem_Latn bem_Latn bem_Latn kam_Latn bem_Latn bem_Latn